CELEX: 62017CA0601
Language: et
Date: 2018-09-12 00:00:00
Title: Kohtuasi C-601/17: Euroopa Kohtu (kaheksas koda) 12. septembri 2018. aasta otsus (Amtsgericht Hamburgi eelotsusetaotlus – Saksamaa) – Dirk Harms jt versus Vueling Airlines SA (Eelotsusetaotlus — Lennutransport — Määrus (EÜ) nr 261/2004 — Artikli 8 lõige 1 — Piletihinna tagasimaksmine lennu tühistamise korral — Vahendustasu, mida saab isik, kes osaleb pileti ostmisel reisija ja lennuettevõtja vahendajana — Hõlmamine)

12.11.2018   
            
            
               ET
            
            
               Euroopa Liidu Teataja
            
            
               C 408/31
            
         
      Euroopa Kohtu (kaheksas koda) 12. septembri 2018. aasta otsus (Amtsgericht Hamburgi eelotsusetaotlus – Saksamaa) – Dirk Harms jt versus Vueling Airlines SA
      (Kohtuasi C-601/17) (1)
      
      ((Eelotsusetaotlus - Lennutransport - Määrus (EÜ) nr 261/2004 - Artikli 8 lõige 1 - Piletihinna tagasimaksmine lennu tühistamise korral - Vahendustasu, mida saab isik, kes osaleb pileti ostmisel reisija ja lennuettevõtja vahendajana - Hõlmamine))
      (2018/C 408/40)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Hamburg
      
         Põhikohtuasja pooled
      
      
         Hagejad: Dirk Harms, Ann-Kathrin Harms, Nick-Julius Harms, Tom-Lukas Harms, Lilly-Karlotta Harms, Emma-Matilda Harms
      
         Kostja: Vueling Airlines SA
      
         Resolutsioon
      
      Euroopa Parlamendi ja nõukogu 11. veebruari 2004. aasta määrust (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, eelkõige selle artikli 8 lõike 1 punkti a tuleb tõlgendada nii, et piletihind, mis võetakse aluseks selle summa kindlaksmääramisel, mille lennuettevõtja peab reisijale tagasi maksma lennu tühistamise korral, sisaldab reisija makstud summa ja lennuettevõtja saadud summa vahet, mis seisneb vahendustasus, mille sai isik, kes tegutses nende kahe vahendajana, välja arvatud juhul, kui vahendustasu oli kindlaks määratud ilma asjaomase lennuettevõtja teadmata, mida peab kontrollima eelotsusetaotluse esitanud kohus.
      
         (1)  ELT C 22, 22.1.2018.